
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 4. oktobra noteikumos Nr. 619 "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2022. gada 4. oktobra noteikumos Nr. 619 "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi"" (turpmāk – noteikumu projekts) sagatavots saskaņā ar Likuma par budžetu un finanšu vadību 19.3 panta otro daļu.
1.2. Mērķis
Mērķa apraksts
Noteikumu projekta mērķis ir precizēt Eiropas Savienības Atveseļošanas un noturības mehānisma plāna trešās komponentes "Nevienlīdzības mazināšana" 3.1. reformu un investīciju virziena "Reģionālā politika" 3.1.1.5.i investīcijas "Izglītības iestāžu infrastruktūras pilnveide un aprīkošana" (turpmāk – 3.1.1.5.i investīcija) projektu īstenošanas termiņu, to pagarinot līdz 2026. gada 28. augustam. Objektīvi pamatotos gadījumos tas var tikt pagarināts, lai īstenotu darbības, kas nerada negatīvu ietekmi uz 3.1.1.5.i investīcijai noteiktā mērķa rādītāja sasniegšanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši Ministru kabineta 2022. gada 6. oktobra noteikumiem Nr. 619 "Eiropas Savienības Atveseļošanas un noturības mehānisma plāna 3.1.1.5. investīcijas "Izglītības iestāžu infrastruktūras pilnveide un aprīkošana" īstenošanas noteikumi" (turpmāk – MK noteikumi Nr. 619) 3.1.1.5.i investīcijas triju projektu iesniegumu atlases kārtu ietvaros ir apstiprināti un tiek īstenoti 12 novadu pašvaldību projekti, kas kopumā paredz mācību vides uzlabošanu 21 vispārējās izglītības iestādē, kura reorganizēta par pamatskolu.

Vienlaikus sešas novadu pašvaldības projektu īstenošanā piemēro MK noteikumu Nr. 619 24. punktā paredzēto iespēju līdz 40 procentiem no pašvaldībai piešķirtā Atveseļošanas fonda finansējuma novirzīt pašvaldības dibinātas vidusskolas infrastruktūras uzlabošanai un aprīkošanai, ja attiecīgā vidusskola nodrošina mācību iespējas izglītojamajiem, kuri pēc reorganizācijas neturpina mācības vispārējās vidējās izglītības posmā iepriekš minētajās reorganizētajās izglītības iestādēs. Vienlaikus šīs vidusskolas netiek ieskaitītas MK noteikumu Nr. 619 ietvaros noteiktā 3.1.1.5.i investīcijas mērķa rādītāja izpildē.
Problēmas un risinājumi
Problēmas apraksts
Izglītības un zinātnes ministrijā 2026. gada jūlijā ir vērsušās divas pašvaldības, informējot par apstākļiem to 3.1.1.5. investīcijas projektu īstenošanā, kas rada risku nepabeigt atsevišķas projektos paredzētās darbības līdz MK noteikumu Nr. 619 40. punktā noteiktajam 3.1.1.5. investīcijas projektu īstenošanas gala termiņam – 2026. gada 17. augustam.
Saskaņā ar Tukuma novada pašvaldības un Valmieras novada pašvaldības sniegto informāciju minētās pašvaldības savu 3.1.1.5. investīcijas projektu ietvaros ir izsludinājušas iepirkuma procedūras aprīkojuma iegādei, paredzot, ka projektu ietvaros iegādātais aprīkojums modernizētajām vispārējās izglītības iestādēm tiks piegādāts ne vēlāk kā līdz 2026. gada 17. augustam. Tomēr pēc iepirkuma procedūru pabeigšanas pretendenti, kuri atzīti par uzvarētājiem, ir informējuši pašvaldības, ka objektīvu apstākļu dēļ aprīkojuma piegādi minētajā termiņā nodrošināt nav iespējams, vai arī iespējams piegādāt daļēji.
Līdz ar to, lai pašvaldības varētu pilnībā īstenot projektos paredzētās darbības atbilstoši tām piešķirtajam Atveseļošanas fonda finansējumam, tādejādi nodrošinot uzlabotās infrastruktūras pilnvērtīgu izmantošanu, ir nepieciešama aprīkojuma piegāžu līguma pagarināšana (ievērojot Publisko iepirkumu likuma prasības) vai atkārtotas iepirkuma procedūras izsludināšana, kas savukārt rada nepieciešamību pagarināt projektu īstenošanas termiņu.
Paredzamās izmaksas par minēto iepirkuma procedūru ietvaros piegādājamo aprīkojumu ir 400 000 euro, kur Atveseļošanas fonda finansējums ir 316 000 euro. To apmērs atbilstoši faktiskajām aprīkojuma piegādēm līdz 2026. gada 17. augustam var mainīties.
Risinājuma apraksts
MK noteikumu Nr. 619 4. punktā ir noteikts, ka līdz 2026. gada 17. augustam nodrošināma 3.1.1.5.i investīcijas mērķa rādītāja – pilnveidota un aprīkota infrastruktūra 21 pašvaldības dibinātā vispārējās izglītības iestādē – sasniegšana. Attiecīgi minētais datums MK noteikumu Nr. 619 40. punktā ir noteikts arī kā projektu īstenošanas gala termiņš.
Eiropas Padomes īstenošanas lēmumā par Latvijas Atveseļošanas un noturības plānu šo MK noteikumu Nr. 619 4. punktā noteiktais mērķa rādītājs raksturots – infrastruktūras uzlabošana 21 vispārējās izglītības iestādē (piemēram, ventilācijas sistēmas, energoefektīvs apgaismojums, informācijas un komunikācijas tehnoloģiju, zinātnes, tehnoloģiju, inženierzinātņu vai matemātikas mācību priekšmetu aprīkojuma iegāde).
Savukārt Atveseļošanas un noturības mehānisma Darbības kārtībā, par kuru vienojušās Eiropas Komisija un Latvija, attiecībā uz MK noteikumu Nr. 619 4. punktu ir noteikts šāds mērķa rādītāja pārbaudes mehānisms – kopsavilkuma dokuments, kurā pienācīgi pamatots, kā tika apmierinoši sasniegts mērķis (tostarp visi būtiskie elementi), kopā ar atbilstošām saitēm uz pamatojošajiem pierādījumiem. Šā dokumenta pielikumā iekļauj šādus dokumentārus pierādījumus: a) uzlaboto izglītības iestāžu sarakstu; b) katras infrastruktūras īsu aprakstu saskaņā ar Padomes Īstenošanas lēmuma pielikumu; c) izrakstu no attiecīgajām projekta daļām, tostarp par infrastruktūras pilnveidi un iekārtu iepirkumiem, kas apliecina atbilstību Padomes Īstenošanas lēmumā sniegtajam mērķa un investīciju aprakstam; d) uzlabotās infrastruktūras pabeigšanas apstiprinājumu, kas satur vismaz vienu no šādiem dokumentiem (kopijas): 1) būvlaukuma nodošanas un pieņemšanas aktu; 2) iesniegumu būvvaldei vai būvniecības informācijas sistēmā par ēkas gatavību nodošanai ekspluatācijā saskaņā ar būvniecības normatīvajiem aktiem; 3) aktu par ēkas pieņemšanu ekspluatācijā.
No mērķa rādītāja apraksta un tam noteiktā pārbaudes mehānisma kopumā izriet, ka mērķa rādītāja sasniegšana primāri ir saistīta ar izglītības iestādes infrastruktūras un fiziskās vides pilnveidi, un to pabeigšanu apliecina kāds no mērķa rādītāja pārbaudes mehānisma d) apakšpunktā minētajiem dokumentiem. Savukārt izglītības iestādes funkcionalitātes un mācību procesa nodrošināšanai nepieciešamā aprīkojuma, kā arī mēbeļu iegāde, ir uzskatāma par infrastruktūru papildinošām investīcijām, kas nodrošina uzlabotās infrastruktūras pilnvērtīgu izmantošanu. Līdz ar to atsevišķa aprīkojuma vai mēbeļu iegāde un piegāde pēc 2026. gada 17. augusta pati par sevi nerada risku MK noteikumu Nr. 619 4. punktā noteiktā mērķa rādītāja sasniegšanai, ja līdz minētajam datumam ir pabeigta attiecīgās izglītības iestādes infrastruktūras pilnveide un tās pabeigšanu apliecina pārbaudes mehānismā noteiktie dokumenti.
Līdz ar to, ar noteikumu projektu tiek noteikts termiņš 2026. gada 15. novembris, kādā pašvaldība var īstenot MK noteikumu Nr. 619 21.2. apakšpunktā noteikto atbalstāmo darbību – mācību procesa nodrošināšanai paredzēta aprīkojuma iegāde. Finansējuma saņēmēja ierosinājuma par vienošanās par projekta īstenošanu grozīšanu, pagarinot projekta īstenošanas termiņu, pamatotību izvērtēs Centrālā finanšu un līgumu aģentūra (turpmāk – Aģentūra), nepieciešamības gadījumā konsultējoties ar Izglītības un zinātnes ministriju. Tostarp tiks vērtēts, vai ir iestājies objektīvi pamatots, iepriekš neparedzams un no pašvaldības gribas neatkarīgs apstāklis, kura dēļ pašvaldībai nav iespējams nodrošināt projektu īstenošanu termiņā, kāds noteikts vienošanās par projekta īstenošanu.
Šādu projektu gadījumā par termiņu, līdz kuram Aģentūra veic projekta noslēguma dokumentācijas pārbaudi un noslēguma maksājumu, tiek noteikts 2026. gada 31. decembris.
Vienlaikus pašvaldībai ir pienākums nodrošināt, ka, uzsākot 2026./2027. mācību gadu, izglītības iestādes mācību telpas ir aprīkotas atbilstoši Ministru kabineta 2002. gada 27. decembra noteikumu Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas" prasībām. Minēto prasību izpildi nepieciešamības gadījumā var nodrošināt, izmantojot arī aprīkojumu, kas izglītības iestādē tika izmantots pirms 3.1.1.5.i investīcijas projekta darbību īstenošanas uzsākšanas.
Ņemot vērā, ka kāds no mērķa rādītāja pārbaudes mehānisma d) apakšpunktā minētajiem dokumentiem var tikt izdots neilgi pirms 2026. gada 17. augusta, ar noteikumu projektu MK noteikumu Nr. 619 40. punktā noteiktais projekta īstenošanas termiņš tiek pagarināts līdz 2026. gada 28. augustam, lai pašvaldība varētu veikt norēķinus ar būvdarbu veicējiem vai preču piegādātājiem, un norēķinus apliecinošus dokumentus iesniegt Aģentūrā ar noslēguma Progresa pārskatu (kas tostarp ietver sasniegto projektu mērķu pamatojošos dokumentus).
Aģentūra nodrošinot 3.1.1.5.i investīcijas projektu īstenošanas uzraudzību, veic MK noteikumu Nr. 619 43.punktā noteiktās darbības attiecībā uz Eiropas Komisijas ziņojamo rādītāju izmaksām.
Vienlaikus atbilstoši Ministru kabineta 2025. gada 13. novembra rīkojumam Nr. 728 "Par Latvijas Atveseļošanas un noturības mehānisma plāna trešo papildinājumu", tiek precizēts MK noteikumu Nr. 619 4. punktā noteiktais 3.1.1.5.i investīcijas mērķa rādītāja nosaukums, to nosakot šādā redakcijā – 21 pašvaldību dibinātas vispārējās izglītības iestādes infrastruktūras uzlabošana.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
Ietekmes apraksts
Noteikumu projekts skolēniem nodrošinās uzlabotās infrastruktūras, kas ietver gan mācību telpu fiziskās vides uzlabošanu, gan jaunu ergonomisku mēbeļu iegādi, pilnvērtīgu izmantošanu.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Centrālā finanšu un līgumu aģentūra, Finanšu ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

